Як паведамілі ў сектары гандлю і паслуг райвыканкама, цэны на тавары для вучняў ў параўнанні з мінулым годам практычна не змяніліся. Паступленне школьнай формы ў гандлёвую сетку раёна распачата яшчэ ў маі. Так, толькі магазінам № 24 ААТ “Гандаль” ужо атрымана больш за 500 адзінак адзення. Для першаклашак яго кошт ад беларускіх вытворцаў — бабруйскай “Славянкі”, салігорскай “Калінкі”, магілёўскай “Вяснянкі”, дзяржынскай “Эліз”, мозырскай “Надэкс” — складае ад 300 да 600 тысяч рублёў. Спартыўныя касцюмы можна купіць танней — за 200-300 тысяч, абутак, у тым ліку красоўкі — за 200-400. Партфель школьніка бацькам абыдзецца ў 200-500 тысяч, набор канцтавараў у ім — да 400.